title: Regolament ta’ Implimentazzjoni tal-Kummissjoni (UE) Nru 1161/2012 tas- 7 ta’ Diċembru 2012 li jemenda l-Anness tar-Regolament (UE) Nru 37/2010 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta’ residwu fl-oġġetti tal-ikel li ġejjin mill-annimali, fir-rigward tas-sustanza fenbendażol  Test b’relevanza għaż-ŻEE

text:
               8.12.2012

               MT

               Il-Ġurnal Uffiċjali tal-Unjoni Ewropea

               L 336/14

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1161/2012
   tas-7 ta’ Diċembru 2012
   li jemenda l-Anness tar-Regolament (UE) Nru 37/2010 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta’ residwu fl-oġġetti tal-ikel li ġejjin mill-annimali, fir-rigward tas-sustanza fenbendażol
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 470/2009 tal-Parlament Ewropew u tal-Kunsill tas-6 ta’ Mejju 2009 li jistabbilixxi l-proċeduri Komunitarji għall-istabbiliment ta’ limiti ta’ residwi ta’ sustanzi farmakoloġikament attivi fl-oġġetti tal-ikel li joriġinaw mill-annimali, u li jħassar ir-Regolament tal-Kunsill (KEE) Nru 2377/90 u li jemenda d-Direttiva 2001/82/KE tal-Parlament Ewropew u tal-Kunsill u r-Regolament (KE) Nru 726/2004 tal-Parlament Ewropew u tal-Kunsill (1), u b’mod partikolari l-Artikolu 14 flimkien mal-Artikolu 17 tiegħu,
   Wara li kkunsidrat l-opinjoni tal-Aġenzija Ewropea għall-Mediċini mfassla mill-Kumitat għall-Prodotti Mediċinali għall-Użu Veterinarju,
   Billi:

               (1)

               Il-limitu massimu ta’ residwi (“LMR”) għas-sustanzi farmakoloġikament attivi maħsuba għall-użu fl-Unjoni fil-prodotti mediċinali veterinarji għall-annimali li jipproduċu l-ikel, jew fil-prodotti bijoċidali użati fit-trobbija tal-annimali, għandhom ikunu stabbiliti skont ir-Regolament (KE) Nru 470/2009.

               (2)

               Is-sustanzi farmakoloġikament attivi u l-klassifikazzjoni tagħhom fir-rigward tal-LMR fl-oġġetti tal-ikel li joriġinaw mill-annimali huma stabbiliti fl-Anness tar-Regolament tal-Kummissjoni (UE) Nru 37/2010 tat-22 ta’ Diċembru 2009 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta’ residwu fl-oġġetti tal-ikel li ġejjin mill-annimali (2).

               (3)

               Fil-preżent, il-fenbendażol huwa inkluż fit-Tabella 1 tal-Anness tar-Regolament (UE) Nru 37/2010 bħala sustanza awtorizzata, għar-ruminanti, applikabbli għall-muskoli, ix-xaħam, il-fwied, l-kliewi u l-ħalib, minbarra għall-ispeċi tal-porċini u l-ekwidi applikabbli għall-muskoli, ix-xaħam, il-fwied u l-kliewi.

               (4)

               Tressqet applikazzjoni lill-Aġenzija Ewropea għall-Mediċini għall-estensjoni tal-annotazzjoni eżistenti għall-fenbendażol biex tinkludi t-tiġieġ.

               (5)

               Skont l-Artikolu 5 tar-Regolament (KE) Nru 470/2009, l-Aġenzija Ewropea għall-Mediċini għandha tikkunsidra li tuża l-LMR stabbiliti għal sustanza attiva farmaloġikament fi prodott tal-ikel partikolari għal prodott tal-ikel ieħor li joriġina mill-istess speċi, inkella l-LMR stabbiliti għal sustanza farmaloġikament attiva fi speċi waħda jew aktar għal speċi oħra. Il-Kumitat għall-Prodotti Mediċinali għall-Użu Veterinarju CVMP irrakkomanda l-estrapolazzjoni tal-LMR għall-fenbendażol mill-ispeċi ruminanti, porċini u ekwidi kollha għall-ispeċi kollha li jipproduċu l-ikel ħlief ħut bil-ġewnaħ, applikabbli għall-muskoli, ix-xaħam, il-fwied, il-kliewi, il-ħalib u l-bajd.

               (6)

               L-annotazzjoni għall-fenbendażol fit-Tabella 1 tal-Anness tar-Regolament (UE) Nru 37/2010 għandha għalhekk tiġi emendata biex tinkludi l-ispeċi kollha li jipproduċu l-ikel ħlief il-ħut bil-ġewnaħ, u l-bajd li huma tessuti fil-mira.

               (7)

               Huwa xieraq li jingħata perjodu ta’ żmien raġonevoli għall-partijiet interessati kkonċernati sabiex jieħdu l-miżuri li jistgħu jkunu meħtieġa għall-konformità mal-LMR il-ġdid stabbilit.

               (8)

               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Prodotti Mediċinali Veterinarji,

         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 37/2010 qed jiġi emendat kif stipulat fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Dan għandu japplika mis-6 ta' Frar 2013.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Diċembru 2012.

            Għall-Kummissjoni

            Il-President

         José Manuel BARROSO

      (1)  ĠU L 152, 16.6.2009, p. 11.

      (2)  ĠU L 15, 20.1.2010, p. 1.

      ANNESS
      L-annotazzjoni għall-fenbendażol fit-Tabella 1 tal-Anness tar-Regolament (UE) Nru 37/2010 għandha tinbidel b’dan li ġej:

                     Sustanza farmakoloġikament attiva

                     Residwu markatur

                     Speċi tal-Annimali

                     LMR

                     Tessuti fil-Mira

                     Dispożizzjonijiet oħrajn (skont l-Artikolu 14(7) tar-Regolament (KE) Nru 470/2009)

                     Klassifikazzjoni terapewtika

                     “Fenbendażol

                     It-total ta’ residwi b’kapaċità ta’ estrazzjoni li jistgħu jiġu ossidati għal sulfon tal-ossfendażol

                     Kull speċi li tipproduċi l-ikel ħlief ħut bil-ġewnaħ

                     50  μg/kg

                     Muskoli

                     Għall-ispeċi porċini u tat-tjur tal-irziezet, il-LMR tax-xaħam jirrigwarda ‘ġilda u xaħam fi proporzjonijiet naturali’

                     Aġenti antiparassitiċi/Aġenti li jaġixxu kontra l-endoparassiti”

                     50  μg/kg

                     Xaħam

                     500  μg/kg

                     Fwied

                     50  μg/kg

                     Kliewi

                     10  μg/kg

                     Ħalib

                     1 300  μg/kg

                     Bajd


title: Regolament ta’ Implimentazzjoni tal-Kummissjoni (UE) Nru 357/2012 tal- 24 ta’ April 2012 li jemenda r-Regolament (KE) Nru 29/2012 dwar l-istandards ta’ marketing għaż-żejt taż-żebbuġa

text:
               25.4.2012

               MT

               Il-Ġurnal Uffiċjali tal-Unjoni Ewropea

               L 113/5

         REGOLAMENT TA’ IMPLIMENTAZZJONI TAL-KUMMISSJONI (UE) Nru 357/2012
   tal-24 ta’ April 2012
   li jemenda r-Regolament (KE) Nru 29/2012 dwar l-istandards ta’ marketing għaż-żejt taż-żebbuġa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 113(1)(a) u l-punt (a) tal-ewwel paragrafu tal-Artikolu 121, flimkien mal-Artikolu 4 tiegħu,
   Billi:

               (1)

               Fir-Regolament ta’ Implimentazzjoni tal-Kummissjoni (UE) Nru 29/2012 tat-13 ta’ Jannar 2012 dwar l-istandards ta’ marketing għaż-żejt taż-żebbuġa (2), li huwa kodifikazzjoni tar-Regolament tal-Kummissjoni (KE) Nru 1019/2002 (3), ir-referenzi għall-Komunità li jidhru fl-Artikolu 4 tar-Regolament (KE) Nru 1019/2002 għad-denominazzjonijiet tal-oriġini ġew sostitwiti b’referenzi għall-Unjoni. L-Artikolu 12(2) tar-Regolament ta' Implimentazzjoni (UE) Nru 29/2012 jipprevedi perjodu tranżitorju sabiex il-prodotti mmanifatturati legalment u tikkettati fl-Unjoni jew importati legalment fl-Unjoni u li jkunu tqiegħdu f’ċirkolazzjoni ħielsa [libera] qabel l-1 ta’ Lulju 2012 jistgħu jitqiegħdu fis-suq sakemm il-ħażniet jintużaw kollha. Minn naħa, dan il-perjodu tranżitorju jitqies qasir wisq, u min-naħa l-oħra, it-terminu “legalment” użat f’din id-dispożizzjoni jwassal għal konfużjoni fir-rigward tat-tranżizzjoni bejn ir-Regolament (KE) Nru 1019/2002 u r-Regolament ta’ Implimentazzjoni (UE) Nru 29/2012.

               (2)

               Sabiex ikun permess l-użu tat-tikketti li jagħmlu referenza għat-terminu “Komunità” matul perjodu ta’ żmien itwal, huwa xieraq li jkun stipulat li l-prodotti li huma mmanifatturati u ttikkettjati fl-Unjoni jew importati fl-Unjoni u li jkunu tqiegħdu f’ċirkolazzjoni ħielsa [libera] skont ir-Regolament (KE) Nru 1019/2002 qabel l-1 ta’ Jannar 2013 jistgħu jibqgħu jiġu kkummerċjalizzati sakemm jispiċċaw il-ħażniet kollha.

               (3)

               B’konsegwenza ta’ dan, ir-Regolament ta’ Implimentazzjoni (UE) Nru 29/2012 għandu jiġi emendat.

               (4)

               Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Il-paragrafu 2 tal-Artikolu 12 tar-Regolament ta’ Implimentazzjoni (KE) Nru 29/2012 huwa sostitwit b’dan li ġej:

      “2.   Il-prodotti li ġew manifatturati u ttikkettjati legalment fl-Unjoni, jew importati legalment fl-Unjoni u mqiegħda f’ċirkolazzjoni ħielsa [libera] skont ir-Regolament (KE) Nru 1019/2002 qabel l-1 ta’ Jannar 2013, jistgħu jibqgħu jiġu kkummerċjalizzati sakemm jispiċċaw il-ħażniet kollha.”

   Artikolu 2
   Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ April 2012.

            Għall-Kummissjoni

            Il-President

         José Manuel BARROSO

      (1)  ĠU L 299, 16.11.2007, p. 1.

      (2)  ĠU L 12, 14.1.2012, p. 14.

      (3)  ĠU L 155, 14.6.2002, p. 27.


title: Regolament ta’ Implimentazzjoni tal-Kummissjoni (UE) Nru 394/2012 tat- 8 ta’ Mejju 2012 li jiffissa l-limitu kwantitattiv għall-esportazzjonijiet taz-zokkor u l-isoglukożju barra mill-kwota sa tmiem is-sena tas-suq 2012/2013

text:
               9.5.2012

               MT

               Il-Ġurnal Uffiċjali tal-Unjoni Ewropea

               L 123/30

         REGOLAMENT TA’ IMPLIMENTAZZJONI TAL-KUMMISSJONI (UE) Nru 394/2012
   tat-8 ta’ Mejju 2012
   li jiffissa l-limitu kwantitattiv għall-esportazzjonijiet taz-zokkor u l-isoglukożju barra mill-kwota sa tmiem is-sena tas-suq 2012/2013
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 61, l-ewwel paragrafu, il-punt (d), flimkien mal-Artikolu 4 tiegħu,
   Billi:

               (1)

               Skont l-Artikolu 61, l-ewwel paragrafu, il-punt (d) tar-Regolament (KE) Nru 1234/2007, iz-zokkor jew l-isoglukożju li l-produzzjoni tiegħu taqbeż il-kwota msemmija fl-Artikolu 56 ta’ dak ir-Regolament jista’ jiġi esportat biss fil-limitu kwantitattiv li għandu jiġi ffissat.

               (2)

               Regoli dettaljati tal-implimentazzjoni għall-esportazzjonijiet barra mill-kwota, b’mod partikolari fir-rigward tal-ħruġ ta’ liċenzji tal-esportazzjoni, huma stipulati permezz tar-Regolament tal-Kummissjoni (KE) Nru 951/2006 (2). Madankollu, għal kull sena tas-suq, il-limitu kwantitattiv għandu jkun iffissat abbażi tal-opportunitajiet possibbli fis-swieq tal-esportazzjoni.

               (3)

               Għal ċerti produtturi taz-zokkor u l-isoglukożju fl-Unjoni, l-esportazzjonijiet mill-Unjoni jirrappreżentaw parti importanti tal-attivitajiet ekonomiċi tagħhom, u dawn stabbilixxew swieq tradizzjonali barra mill-Unjoni. L-esportazzjonijiet taz-zokkor u l-isoglukożju lejn dawk is-swieq jistgħu jkunu ekonomikament vijabbli anke mingħajr l-għoti ta’ rifużjonijiet tal-esportazzjoni. Għal dan il-għan jeħtieġ li jiġi ffissat limitu kwantitattiv għall-esportazzjonijiet taz-zokkor u tal-isoglukożju barra mill-kwota sabiex il-produtturi kkonċernati tal-UE jkunu jistgħu jkomplu jfornu lis-swieq tradizzjonali tagħhom.

               (4)

               Għas-sena tas-suq 2012/2013, huwa stmat li inizjalment l-iffissar tal-limitu kwantitattiv għal 650 000 tunnellata, f’ekwivalenti ta’ zokkor abjad, għall-esportazzjonijiet taz-zokkor barra mill-kwota, u għal 70 000 tunnellata, f’materja niexfa, għall-isoglukożju barra mill-kwota, ikun jikkorrispondi għad-domanda tas-suq.

               (5)

               L-esportazzjonijiet taz-zokkor mill-Unjoni lejn ċerti destinazzjonijiet fil-qrib u lejn pajjiżi terzi li jagħtu trattament preferenzjali tal-importazzjoni lill-prodotti tal-Unjoni, attwalment jinsabu f’pożizzjoni kompetittiva partikolarment favorevoli. Fid-dawl tan-nuqqas ta’ strumenti xierqa ta’ assistenza reċiproka fil-ġlieda kontra l-irregolaritajiet u sabiex jiġi minimizzat ir-riskju tal-frodi u biex jiġi evitat kwalunkwe abbuż assoċjat mal-importazzjoni mill-ġdid jew mad-dħul mill-ġdid fl-Unjoni ta’ zokkor barra mill-kwota, ċerti destinazzjonijiet fil-qrib għandhom jiġu eskluzi mid-destinazzjonijiet eliġibbli.

               (6)

               Fid-dawl tal-istima ta’ anqas riskji ta’ frodi eventwali fir-rigward tal-isoglukożju minħabba n-natura tal-prodott, mhuwiex meħtieġ li jkunu ristretti d-destinazzjonijiet eliġibbli għall-esportazzjoni tal-isokglukożju barra mill-kwota.

               (7)

               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Iffissar tal-limitu kwantitattiv għall-esportazzjonijiet taz-zokkor barra mill-kwota
   1.   Għas-sena tas-suq 2012/2013, li tibda mill-1 ta’ Ottubru 2012 sat-30 ta’ Settembru 2013, il-limitu kwantitattiv imsemmi fl-Artikolu 61, l-ewwel paragrafu, il-punt (d) tar-Regolament (KE) Nru 1234/2007 għandu jkun 650 000 tunnellata għall-esportazzjonijiet mingħajr rifużjoni ta’ zokkor abjad barra mill-kwota kopert bil-kodiċi tan-NM 1701 99.
   2.   L-esportazzjonijiet fil-limitu kwantitattiv iffissat fil-paragrafu 1 għandhom ikunu permessi għad-destinazzjonijiet kollha, minbarra:

               (a)

               pajjiżi terzi: Andorra, il-Liechtenstein, is-Santa Sede (l-Istat tal-Belt tal-Vatikan), San Marino, il-Kroazja, il-Bosnja-Ħerzegovina, is-Serbja (3), il-Montenegro, l-Albanija u dik li kienet ir-Repubblika Jugoslava tal-Maċedonja;

               (b)

               it-territorji tal-Istati Membri li ma jiffurmawx parti mit-territorju doganali tal-Unjoni: il-Gżejjer Faeroe, il-Groenlandja, Heligoland, Ceuta, Melilla, il-komuni ta’ Livigno u Campione d’Italia, u ż-żoni tar-Repubblika ta’ Ċipru fejn il-Gvern tar-Repubblika ta’ Ċipru ma jeżerċitax kontroll effettiv;

               (c)

               it-territorji Ewropej li għar-relazzjonijiet esterni tagħhom huwa responsabbli Stat Membru li ma jiffurmax parti mit-territorju doganali tal-Unjoni: Ġibiltà.

         Artikolu 2
   Iffissar tal-limitu kwantitattiv għall-esportazzjonijiet tal-isoglukożju barra mill-kwota
   1.   Għas-sena tas-suq 2012/2013, li tibda mill-1 ta’ Ottubru 2012 sat-30 ta’ Settembru 2013, il-limitu kwantitattiv imsemmi fl-Artikolu 61, l-ewwel paragrafu, il-punt (d) tar-Regolament (KE) Nru 1234/2007 għandu jkun 70 000 tunnellata ta’ materja niexfa, għall-esportazzjonijiet mingħajr rifużjoni ta’ isoglukożju barra mill-kwota kopert bil-kodiċijiet tan-NM 1702 40 10, 1702 60 10 u 1702 90 30.
   2.   L-esportazzjonijiet tal-prodotti msemmija fil-paragrafu 1 għandhom ikunu permessi biss meta jissodisfaw il-kundizzjonijiet stipulati fl-Artikolu 4 tar-Regolament (KE) Nru 951/2006.
   Artikolu 3
   Dħul fis-seħħ
   Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Japplika mill-1 ta’ Ottubru 2012.
   Jiskadi fit-30 ta’ Settembru 2013.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Mejju 2012.

            Għall-Kummissjoni

            Il-President

         José Manuel BARROSO

      (1)  ĠU L 299, 16.11.2007, p. 1.

      (2)  ĠU L 178, 1.7.2006, p. 24.

      (3)  Kif ukoll il-Kosovo skont ir-Riżoluzzjoni Nru 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999.


title: Regolament ta' Implimentazzjoni tal-Kummissjoni (UE) 2015/11 tas- 6 ta' Jannar 2015 li jdaħħal denominazzjoni fir-reġistru tad-deżinjazzjonijiet protetti tal-oriġini u tal-indikazzjonijiet ġeografiċi protetti [Kranjska klobasa (IGP)]

text:
               7.1.2015

               MT

               Il-Ġurnal Uffiċjali tal-Unjoni Ewropea

               L 3/37

         REGOLAMENT TA' IMPLIMENTAZZJONI TAL-KUMMISSJONI (UE) 2015/11
   tas-6 ta' Jannar 2015
   li jdaħħal denominazzjoni fir-reġistru tad-deżinjazzjonijiet protetti tal-oriġini u tal-indikazzjonijiet ġeografiċi protetti [Kranjska klobasa (IGP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikoli 15(2) u 52(3)(b) tiegħu,
   Billi:

               (1)

               Ir-Regolament (UE) Nru 1151/2012 daħal fis-seħħ fit-3 ta' Jannar 2013. Dan ħassar u ssostitwixxa r-Regolament tal-Kunsill (KE) Nru 510/2006 (2).

               (2)

               Skont l-ewwel subparagrafu tal-Artikolu 6(2), l-applikazzjoni Slovena għar-reġistrazzjoni tad-denominazzjoni “Kranjska klobasa” ġiet ippubblikata f'Il-Ġurnal Uffiċjali tal-Unjoni Ewropea
                   (3).

               (3)

               Il-Ġermanja fit-3 ta' Lulju 2012, il-Kroazja fis-16 ta' Awwissu 2012 u l-Awstrija fis-17 ta' Awwissu 2012, ressqu oġġezzjonijiet kontra r-reġistrazzjoni skont l-Artikolu 7(1) tar-Regolament (KE) Nru 510/2006 (4). L-oġġezzjonijiet tqiesu bħala ammissibbli.

               (4)

               Bl-ittri tal-24 ta' Ottubru 2012, il-Kummissjoni stiednet lill-partijiet interessati biex jinvolvu rwieħhom fil-konsultazzjonijiet xierqa biex jilħqu qbil bejniethom fi żmien sitt xhur skont il-proċeduri interni tagħhom.

               (5)

               Is-Slovenja u l-Ġermanja fuq naħa waħda, u s-Slovenja u l-Awstrija fuq in-naħa l-oħra, laħqu ftehim. Bil-kontra ta' dan, ma ntlaħaq l-ebda qbil bejn is-Slovenja u l-Kroazja.

               (6)

               Peress li ma ntlaħaq l-ebda qbil bejn is-Slovenja u l-Kroazja fiż-żmien stipulat, il-Kummissjoni għandha tadotta deċiżjoni skont il-proċedura stipulata fl-Artikolu 52(3)(b) tar-Regolament (UE) Nru 1151/2012.

               (7)

               Rigward l-allegat nuqqas ta' konformità mal-Artikolu 2(1)(b) tar-Regolament (KE) Nru 510/2006, sostitwit bl-Artikolu 5(2) tar-Regolament (UE) Nru 1151/2012, fir-rigward tad-delimitazzjoni taż-żona ġeografika, jiġifieri li l-prodott ma joriġinax minn post, reġjun jew pajjiż speċifiku jew li l-konsumatur jiġi żgwidat, l-ebda żball ovvju ma ġie identifikat. Fir-rigward tal-allegat nuqqas li jikkonċerna l-użu tal-isem ta' pajjiż li kien permess f'każijiet eċċezzjonali, “Kranjska” mhuwiex l-isem ta' pajjiż iżda ta' reġjun (kif kien qabel). Barra minn hekk, ir-Regolament (UE) Nru 1151/2012 ma jipprevedix għall-indikazzjonijiet ġeografiċi protetti l-użu tal-isem ta' pajjiż f'każijiet eċċezzjonali biss. Fir-rigward tal-allegazzjoni li ż-żona ġeografika ma għandha l-ebda karatteristika fiżika li tiddistingwiha minn żoni ġirien, ma hemmx lok li tiġi evalwata s-sustanza ta' din l-allegazzjoni billi dan mhux meħtieġ mir-Regolament (UE) Nru 1151/2012.

               (8)

               It-termini “Krainer”, “Käsekrainer”, “Schweinskrainer”, “Osterkrainer” u “Bauernkrainer” minn naħa, u t-termini “Kranjska” u “Kranjska kobasica” min-naħa l-oħra nstabu li kienu l-ismijiet ta' zalzett simili bil-lingwa Ġermaniża u bil-lingwa Kroata rispettivament u għandhom oriġini storiċi komuni li jirreferu għall-art li kienet tissejjaħ “Kranjska” li ma għadhiex teżisti amministrattivament llum. Minħabba li l-ismijiet għandhom oriġini komuni u minħabba x-xebh viżiv bejn il-prodotti, l-applikazzjoni tal-protezzjoni prevista mill-Artikolu 13 tar-Regolament (UE) Nru 1151/2012, u b'mod partikolari l-punt (b) tal-paragrafu (1) tiegħu, tista' tirriżulta li l-“Kranjska klobasa”, jekk reġistrat, ikun jista' jżomm lil dawk il-produtturi li mhumiex konformi mal-ispeċifikazzjoni tal-prodott tal-“Kranjska klobasa” milli jużaw it-termini “Krainer”, “Käsekrainer”, “Schweinskrainer”, “Osterkrainer”, “Bauernkrainer”, “Kranjska” u “Kranjska kobasica”.

               (9)

               L-evidenza turi li l-użu tat-termini “Krainer”, “Käsekrainer”, “Schweinskrainer”, “Osterkrainer”, “Bauernkrainer”, “Kranjska” u “Kranjska kobasica” kien jirreferi għal prodotti li għandhom oriġini komuni mal-“Kranjska klobasa”, bla ma kien hemm l-intenzjoni li tiġi sfruttata r-reputazzjoni tal-aħħar isem filwaqt li l-konsumatur ma ġiex jew ma setax jiġi żgwidat rigward l-oriġini vera tal-prodotti. Barra minn hekk, intwera li dawn id-deżinjazzjonijiet ilhom jintużaw legalment b'mod konsistenti u ġust għal mill-inqas 25 sena qabel ma l-applikazzjoni għar-reġistrazzjoni tal-isem “Kranjska klobasa” ġiet sottomessa lill-Kummissjoni.

               (10)

               Madankollu, għandu jiġi nnutat li bil-lingwa Ġermaniża, wara żewġ sekli, l-isem “Krainer”, u l-ismijiet komposti tiegħu tilfu definittivament ir-rabta ġeografika mar-Reġjun Carniola. Dan huwa kkonfermat mill-fatt li kemm fil-ftehimiet konklużi mal-Ġermanja u mal-Awstrija rispettivament is-Slovenja rrikonoxxiet li l-użu tat-termini “Krainer”, “Käsekrainer”, “Schweinskrainer”, “Osterkrainer” u “Bauernkrainer” ma għandux jinftiehem bħala abbuż tal-isem “Kranjska klobasa”.

               (11)

               Għal dawn ir-raġunijiet kollha, fl-interess tal-ġustizzja u tal-użu tradizzjonali, irrispettivament minn jekk “Krainer”, “Käsekrainer”, “Schweinskrainer”, “Osterkrainer”, “Bauernkrainer”, “Kranjska” u “Kranjska kobasica” jistgħux jiġu kkunsidrati bħala ġeneriċi skont l-Artikolu 41 tar-Regolament (UE) Nru 1151/2012, u sakemm il-prinċipji u r-regoli applikabbli fl-ordni ġuridika tal-Unjoni huma rispettati, l-użu liberu tat-termini “Krainer”, “Käsekrainer”, “Schweinskrainer”, “Osterkrainer” u “Bauernkrainer” għandu jinżamm mingħajr restrizzjonijiet ta' żmien, u l-użu tat-termini “Kranjska” u “Kranjska kobasica” għandu jiġi permess għall-perjodu tranżitorju massimu stabbilit mill-Artikolu 15(2) tar- Regolament (UE) Nru 1151/2012.

               (12)

               L-Artikolu 6(1) tar-Regolament (UE) Nru 1151/2012 jipprojbixxi r-reġistrazzjoni ta' ismijiet li jkunu saru ġeneriċi. L-oġġezzjonijiet jgħidu li l-konsumaturi fl-Awstrija, fil-Kroazja u fil-Ġermanja ma jassoċjawx l-ismijiet u t-termini użati fis-swieq tagħhom bħal “Krainer”, “Krainer Wurst”, “Kranjska” u “Kranjska kobasica” ma' xi oriġini partikolari. Filwaqt li l-isem propost għar-reġistrazzjoni huwa “Kranjska klobasa”, l-evidenza provduta fid-dikjarazzjonijiet ta' oġġezzjoni tirreferi għall-allegat użu ġenerali tat-termini “Krainer”, “Krainer Wurst”, “Kranjska” u “Kranjska kobasica” fl-Awstrija, fil-Kroazja u fil-Ġermanja, u mhux għal dak ta' “Kranjska klobasa”. L-oġġezzjonijiet ma kkunsidrawx is-sitwazzjoni fis-Slovenja. Ma kienet provduta l-ebda evidenza fid-dikjarazzjonijiet ta' oġġezzjonijiet li turi użu ġenerali li jinvolvi jew li jinkludi l-isem propost għar-reġistrazzjoni. Għalhekk, abbażi tal-informazzjoni pprovduta l-isem “Kranjska klobasa” ma jistax jiġi kkunsidrat bħala ġeneriku u ma hemm għalhekk l-ebda nuqqas ta' konformità mal-Artikolu 6(1) tar-Regolament (UE) Nru 1151/2012.

               (13)

               Filwaqt li tingħata protezzjoni lit-terminu sħiħ “Kranjska klobasa”, il-komponent li mhuwiex ġeografiku ta' dak it-terminu jista' jintuża, anke fit-traduzzjonijiet, fl-Unjoni kollha, dejjem jekk jiġu rrispettati l-prinċipji u r-regoli applikabbli fl-ordni ġuridika tal-Unjoni.

               (14)

               Fid-dawl ta' dan kollu, id-denominazzjoni “Kranjska klobasa” għandha tiddaħħal fir-Reġistru tad-denominazzjonijiet protetti tal-oriġini u tal-indikazzjonijiet ġeografiċi protetti.

               (15)

               Il-miżuri stipulati f'dan ir-Regolament huma skont l-opinjoni tal-Kumitat dwar il-Politika tal-Kwalità tal-Prodotti Agrikoli,

         ADOTTAT DAN IR-REGOLAMENT:
   Artikolu 1
   L-isem “Kranjska klobasa” (IĠP) huwa rreġistrat.
   L-isem fl-ewwel inċiż jidentifika prodott minn Klassi 1.2. Prodotti tal-laħam (imsajra, immellħa, affumikati, eċċ.) tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (5).
   Artikolu 2
   It-termini “Krainer”, “Käsekrainer”, “Schweinskrainer”, “Osterkrainer” u “Bauernkrainer” jistgħu jkomplu jintużaw fi ħdan it-territorju tal-Unjoni, sakemm il-prinċipji u r-regoli applikabbli fl-ordni ġuridika tagħha jitħarsu.
   It-termini “Kranjska” u “Kranjska kobasica” jistgħu jintużaw sabiex jiġi ddeżinjat zalzett li ma jikkonformax mal-ispeċifikazzjoni tal-“Kranjska klobasa” għal perijodu ta' ħmistax-il sena mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Jannar 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 14.12.2012, p. 1.

      (2)  Ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (ĠU L 93, 31.3.2006, p. 12).

      (3)  ĠU C 48, 18.2.2012, p. 23.

      (4)  Sadanittant ġew sostitwiti mill-punti (a), (c) u (d) tal-Artikolu 10 tar-Regolament (UE) Nru 1151/2012.

      (5)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta' Implimentazzjoni tal-Kummissjoni (UE) 2017/1408 tal-1 ta' Awwissu 2017 li jirtira l-aċċettazzjoni tal-impenn għal żewġ produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika Popolari taċ-Ċina għall-perjodu ta' applikazzjoni ta' miżuri definittivi

text:
               2.8.2017

               MT

               Il-Ġurnal Uffiċjali tal-Unjoni Ewropea

               L 201/3

         REGOLAMENT TA' IMPLIMENTAZZJONI TAL-KUMMISSJONI (UE) 2017/1408
   tal-1 ta' Awwissu 2017
   li jirtira l-aċċettazzjoni tal-impenn għal żewġ produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika Popolari taċ-Ċina għall-perjodu ta' applikazzjoni ta' miżuri definittivi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea (“it-Trattat”),
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament antidumping bażiku”), u b'mod partikulari l-Artikolu 8 tiegħu,
   Wara li kkunsidrat ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (2) (“ir-Regolament antisussidji bażiku”), u b'mod partikulari l-Artikolu 13 tiegħu,
   Wara li kkunsidrat ir-Regolament ta' Implimentazzjoni tal-Kunsill (UE) Nru 1238/2013 tat-2 ta' Diċembru 2013 li jimponi dazju antidumping definittiv u li jiġbor definittivament id-dazju provviżorju impost fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-Repubblika Popolari taċ-Ċina, (3) u b'mod partikulari l-Artikolu 3 tiegħu,
   Wara li kkunsidrat ir-Regolament ta' Implimentazzjoni tal-Kunsill (UE) Nru 1239/2013 tat-2 ta' Diċembru 2013 li jimponi dazju kumpensatorju definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina, (4) u b'mod partikulari l-Artikolu 2 tiegħu,
   Infurmat lill-Istati Membri,
   Billi:
   A.   IMPENN U MIŻURI EŻISTENTI OĦRAJN

               (1)

               Permezz tar-Regolament (UE) Nru 513/2013 (5), il-Kummissjoni Ewropea (“il-Kummissjoni”) imponiet dazju antidumping provviżorju fuq l-importazzjonijiet fl-Unjoni Ewropea (“l-Unjoni”) ta' moduli fotovoltajċi bis-silikon kristallin (“moduli”) u l-komponenti ewlenin (jiġifieri ċ-ċelloli u l-wejfers) li joriġinaw jew li jiġu kkunsinjati mir-Repubblika Popolari taċ-Ċina (“ir-RPĊ”).

               (2)

               Grupp ta' produtturi esportaturi ta mandat lill-Kamra tal-Kummerċ taċ-Ċina għall-Importazzjoni u għall-Esportazzjoni ta' Makkinarju u ta' Prodotti Elettroniċi (“CCCME” — China Chamber of Commerce for Import and Export of Machinery and Electronic Products) sabiex tippreżenta impenn fuq il-prezz f'isimhom lill-Kummissjoni, kif fil-fatt għamlu. Huwa ċar mit-termini ta' dan l-impenn fuq il-prezz li huwa jikkostitwixxi ġabra ta' impenji individwali fuq il-prezz għal kull produttur esportatur, li hija, għal raġunijiet ta' prattiċità tal-amministrazzjoni, ikkoordinata mis-CCCME.

               (3)

               Permezz tad-Deċiżjoni 2013/423/UE (6), il-Kummissjoni aċċettat dan l-impenn fuq il-prezz fir-rigward tad-dazju antidumping provviżorju. Permezz tar-Regolament (UE) Nru 748/2013 (7), il-Kummissjoni emendat ir-Regolament (UE) Nru 513/2013 sabiex tintroduċi l-bidliet tekniċi meħtieġa minħabba l-aċċettazzjoni tal-impenn fir-rigward tad-dazju antidumping provviżorju.

               (4)

               Permezz tar-Regolament ta' Implimentazzjoni (UE) Nru 1238/2013, il-Kunsill impona dazju antidumping definittiv fuq l-importazzjonijiet ta' moduli u ta' ċelloli fl-Unjoni li joriġinaw jew li jintbagħtu mir-RPĊ (“il-prodotti kkonċernati”). Permezz tar-Regolament ta' Implimentazzjoni (UE) Nru 1239/2013, il-Kunsill impona wkoll dazju antidumping definittiv fuq l-importazzjonijiet fl-Unjoni tal-prodotti kkonċernati.

               (5)

               Wara n-notifika ta' verżjoni emendata tal-impenn fuq il-prezz minn grupp ta' produtturi esportaturi (“il-produtturi esportaturi”) flimkien mas-CCCME, il-Kummissjoni kkonfermat, permezz tad-Deċiżjoni ta' Implimentazzjoni 2013/707/UE (8), li aċċettat l-impenn fuq il-prezz kif emendat (“l-impenn”) għall-perjodu ta' applikazzjoni ta' miżuri definittivi. L-Anness ta' din id-Deċiżjoni jelenka b'mod partikolari l-produtturi esportaturi li għalihom ġie aċċettat l-impenn, fost l-oħrajn il-kumpaniji li ġejjin:

                           (a)

                           Shenzhen Topray Solar Co. Ltd, flimkien mal-kumpaniji relatati tagħha fir-RPĊ u fl-Unjoni, b'mod konġunt koperti mill-kodiċi addizzjonali TARIC: B880 (“Topray Solar”);

                           (b)

                           Yuhuan BLD Solar Technology Co. Ltd, flimkien mal-kumpanija relatata tagħha fir-RPĊ, koperti b'mod konġunt mill-kodiċi addizzjonali TARIC: B899 (“BLD Solar”).

               (6)

               Permezz tad-Deċiżjoni ta' Implimentazzjoni 2014/657/UE (9), il-Kummissjoni aċċettat proposta mill-produtturi esportaturi flimkien mas-CCCME għal kjarifiki rigward l-implimentazzjoni tal-impenn għall-prodotti kkonċernati koperti mill-impenn, jiġifieri l-moduli u ċ-ċelloli li joriġinaw jew li jintbagħtu mir-RPĊ u li attwalment jaqgħu taħt il-kodiċijiet NM ex 8541 40 90 (il-kodiċijiet TARIC 8541409021, 8541409029, 8541409031 u 8541409039) magħmula mill-produtturi esportaturi (“il-prodott kopert”). Id-dazji antidumping u kumpensatorji msemmija fil-premessa 4 hawn fuq, flimkien mal-impenn, huma flimkien imsejħa, minn hemm 'il quddiem, “miżuri”.

               (7)

               Permezz tar-Regolament ta' Implimentazzjoni (UE) 2015/866 (10) il-Kummissjoni rtirat l-aċċettazzjoni tal-impenn għal tliet produtturi esportaturi.

               (8)

               Permezz tar-Regolament ta' Implimentazzjoni (UE) 2015/1403 (11) il-Kummissjoni rtirat l-aċċettazzjoni tal-impenn għal produttur esportatur ieħor.

               (9)

               Permezz tar-Regolament ta' Implimentazzjoni (UE) 2015/2018 (12) il-Kummissjoni rtirat l-aċċettazzjoni tal-impenn għal żewġ produtturi esportaturi.

               (10)

               Il-Kummissjoni bdiet investigazzjoni ta' rieżami tal-iskadenza tal-miżuri antidumping permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (13) fil-5 ta' Diċembru 2015.

               (11)

               Il-Kummissjoni bdiet investigazzjoni ta' rieżami tal-iskadenza tal-miżuri kompensatorji permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (14) fil-5 ta' Diċembru 2015.

               (12)

               Il-Kummissjoni bdiet ukoll rieżami interim parzjali tal-miżuri antidumping u l-miżuri kompensatorji permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (15) fil-5 ta' Diċembru 2015.

               (13)

               Permezz tar-Regolament ta' Implimentazzjoni (UE) 2016/115 (16) il-Kummissjoni rtirat l-aċċettazzjoni tal-impenn għal produttur esportatur ieħor.

               (14)

               Permezz tar-Regolament ta' Implimentazzjoni (UE) 2016/185 (17), il-Kummissjoni estendiet id-dazju antidumping definittiv impost bir-Regolament ta' Implimentazzjoni tal-Kunsill (UE) Nru 1238/2013 fuq l-importazzjonijiet tal-prodotti kkonċernati li joriġinaw jew li huma kkunsinjati mir-Repubblika Popolari taċ-Ċina għal importazzjonijiet tal-prodott ikkonċernat ikkunsinjati mill-Malasja u mit-Tajwan, kemm jekk iddikjarati bħala li joriġinaw fil-Malasja jew fit-Tajwan kif ukoll jekk le.

               (15)

               Permezz tar-Regolament ta' Implimentazzjoni (UE) 2016/184 (18), il-Kummissjoni estendiet id-dazju kumpensatorju definittiv impost bir-Regolament ta' Implimentazzjoni tal-Kunsill (UE) Nru 1239/2013 fuq l-importazzjonijiet tal-prodotti kkonċernati li joriġinaw mir-Repubblika Popolari taċ-Ċina jew ikkunsinjati minnha għal importazzjonijiet tal-prodott ikkunsinjati mill-Malasja u mit-Tajwan, kemm jekk iddikjarati bħala li joriġinaw fil-Malasja jew fit-Tajwan kif ukoll jekk le.

               (16)

               Permezz tar-Regolament ta' Implimentazzjoni (UE) 2016/1045 (19) il-Kummissjoni rtirat l-aċċettazzjoni tal-impenn għal produttur esportatur ieħor.

               (17)

               Permezz tar-Regolament ta' Implimentazzjoni (UE) 2016/1382 (20) il-Kummissjoni rtirat l-aċċettazzjoni tal-impenn għal ħames produtturi esportaturi oħra.

               (18)

               Permezz tar-Regolament ta' Implimentazzjoni (UE) 2016/1402 (21) il-Kummissjoni rtirat l-aċċettazzjoni tal-impenn għal tliet produtturi esportaturi oħra.

               (19)

               Permezz tar-Regolament ta' Implimentazzjoni (UE) 2016/1998 (22) il-Kummissjoni rtirat l-aċċettazzjoni tal-impenn għal ħames produtturi esportaturi oħra.

               (20)

               Permezz tar-Regolament ta' Implimentazzjoni (UE) 2016/2146 (23) il-Kummissjoni rtirat l-aċċettazzjoni tal-impenn għal żewġ produtturi esportaturi oħra.

               (21)

               Wara l-iskadenza u r-rieżami interim imsemmija fil-premessi 10-12, il-Kummissjoni żammet il-miżuri fis-seħħ bir-Regolamenti ta' Implimentazzjoni (UE) 2017/366 (24) u (UE) 2017/367 (25).

               (22)

               Il-Kummissjoni bdiet ukoll rieżami interim parzjali dwar il-forma tal-miżuri permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (26) fit-3 ta' Marzu 2017.

               (23)

               Permezz tar-Regolament ta' Implimentazzjoni (UE) 2017/454 (27) il-Kummissjoni rtirat l-aċċettazzjoni tal-impenn għal erba' produtturi esportaturi.

               (24)

               Permezz tad-Deċiżjoni ta' Implimentazzjoni (UE) 2017/615 (28), il-Kummissjoni aċċettat proposta mingħand grupp ta' produtturi esportaturi flimkien mas-CCCME rigward l-implimentazzjoni tal-impenn.

               (25)

               Permezz tar-Regolament ta' Implimentazzjoni (UE) 2017/941 (29) il-Kummissjoni rtirat l-aċċettazzjoni tal-impenn għal żewġ produtturi esportaturi.

         B.   TERMINI TAL-IMPENN

               (26)

               Il-produtturi esportaturi qablu, fost l-oħrajn, li ma jbigħux il-prodott kopert lill-ewwel klijent indipendenti fl-Unjoni inqas minn ċertu prezz minimu tal-importazzjoni (minimum import price, “l-MIP”), sal-limitu tal-livell annwali assoċjat tal-importazzjonijiet lejn l-Unjoni (“il-livell annwali”) stipulat fl-impenn. L-MIP huwa stabbilit fuq bażi ekwivalenti ta' flus. Jekk it-terminu ta' pagament huwa differenti mill-bażi ekwivalenti ta' flus, jiġi applikat ċertu tnaqqis għall-valur tal-fattura meta titqabbel il-konformità mal-MIP.

               (27)

               L-impenn jikkjarifika wkoll, f'lista mhux eżawrjenti, dak li jikkostitwixxi ksur tal-impenn. Il-lista tinkludi, b'mod partikolari, li jsiru arranġamenti ta' kumpens mal-klijenti, li jsiru dikjarazzjonijiet qarrieqa rigward l-oriġini tal-prodott ikkonċernat jew l-identità tal-esportatur. Il-parteċipazzjoni f'sistema ta' kummerċ li tista' twassal għal riskju ta' evażjoni wkoll tikkostitwixxi ksur. Il-lista tinkludi wkoll li l-ħruġ ta' fattura kummerċjali, kif definit fl-impenn, li t-tranżazzjoni finanzjarja li tkun ibbażata fuqha ma tkunx skont il-valur nominali tagħha, huwa ksur.

               (28)

               Barra minn hekk, il-produtturi esportaturi impenjaw ruħhom li ma jbigħu l-ebda prodott ħlief il-prodott kopert, immanifatturat jew ikkummerċjalizzat minnhom aktar minn limitu perċentwali żgħir tal-valur totali tal-bejgħ tal-prodott kopert lill-istess klijenti li lilhom ibigħu l-prodott kopert (“il-limitu parallel tal-bejgħ”).

               (29)

               L-impenn jobbliga wkoll lill-produtturi esportaturi sabiex jipprovdu lill-Kummissjoni b'informazzjoni dettaljata dwar il-bejgħ kollu tal-esportazzjoni tagħhom lejn l-Unjoni fuq bażi trimestrali (“ir-rapporti trimestrali”). Ir-rappurtar jinkludi wkoll rappurtar ta' bejgħ mill-ġdid lill-ewwel klijent indipendenti fl-Unjoni permezz ta' importatur relatat elenkat fl-impenn. Dawn ir-rapporti tal-aħħar jippermettu li l-Kummissjoni tissorvelja jekk il-prezz tal-bejgħ mill-ġdid tal-importatur relatat lill-ewwel klijent indipendenti huwiex skont l-MIP. Il-bejgħ ta' prodotti oħra minbarra l-prodott kopert lill-istess klijenti wkoll għandu jiġi rrappurtat. Din id-dejta ppreżentata f'dawn ir-rapporti trimestrali trid tkun kompluta u korretta u t-tranżazzjonijiet irrappurtati għandhom ikunu totalment konformi mat-termini tal-impenn.

               (30)

               Il-produttur esportatur huwa responsabbli għall-ksur ta' kwalunkwe parti relatata, sew jekk tkun elenkata fl-impenn kif ukoll jekk le.

               (31)

               Il-produtturi esportaturi impenjaw ruħhom ukoll li jikkonsultaw mal-Kummissjoni rigward kwalunkwe diffikultà jew kwistjoni, teknika jew ta' xort'oħra, li tista' tinqala' matul l-implimentazzjoni tal-impenn.

               (32)

               L-impenn jistipula wkoll li l-Kummissjoni tista' tirtira l-aċċettazzjoni tal-impenn fi kwalunkwe ħin matul il-perjodu ta' żmien ta' applikazzjoni tagħha jekk il-monitoraġġ u l-infurzar ikunu imprattikabbli.

               (33)

               L-impenn jobbliga wkoll lill-produtturi esportaturi li jinnotifikaw lill-Kummissjoni fi żmien xieraq f'każ li jkun beħsiebhom jistabbilixxu parti fl-Unjoni li jkunu relatati magħha.

               (34)

               Bil-għan li jiżguraw konformità mal-impenn, il-produtturi esportaturi impenjaw ruħhom ukoll li jippermettu żjarat ta' verifika fil-post fil-proprjetà tagħhom biex tiġi vverifikata l-eżattezza u l-kompletezza tad-dejta ppreżentata lill-Kummissjoni fir-rapporti trimestrali msemmija u li jipprovdu l-informazzjoni kollha meqjusa bħala meħtieġa mill-Kummissjoni.

               (35)

               L-impenn jistipula wkoll li l-aċċettazzjoni tal-impenn mill-Kummissjoni hija bbażata fuq il-fiduċja u jenħtieġ li kwalunkwe azzjoni li tista' tagħmel ħsara lir-relazzjoni ta' fiduċja stabbilita mal-Kummissjoni tiġġustifika l-irtirar tal-impenn.

         C.   MONITORAĠĠ TAL-PRODUTTURI ESPORTATURI

               (36)

               Filwaqt li għamlet monitoraġġ tal-konformità mal-impenn, il-Kummissjoni vverifikat l-informazzjoni ppreżentata miż-żewġ produtturi esportaturi BLD Solar u Topray Solar li kienet rilevanti għall-impenn. Barra minn hekk, il-Kummissjoni wettqet ukoll żjarat ta' verifika fil-bini ta' dawn il-produtturi esportaturi. Is-sejbiet elenkati fil-premessi minn 37 sa 48 jindirizzaw il-problemi identifikati għal BLD Solar u Topray Solar li jobbligaw lill-Kummissjoni tirtira l-aċċettazzjoni tal-impenn għal dawn iż-żewġ produtturi esportaturi.

         D.   RAĠUNIJIET GĦALL-IRTIRAR TAL-AĊĊETTAZZJONI TAL-IMPENN

   (a)   BLD Solar

               (37)

               Waqt iż-żjara ta' verifika f'Diċembru 2016, il-kontijiet ta' BLD Solar urew li l-akbar erba' klijenti allegatament mhux relatati kellhom ammonti sostanzjali li għadhom iridu jitħallsu għal moduli mixtrija minn BLD Solar. Pereżempju, klijent wieħed ma kienx ħallas għal aktar minn sena mill-aħħar xirja. Il-bilanċ li kien għadu jrid jitħallas kien jammonta għal aktar minn 8 % tal-bejgħ kollu ta' BLD Solar lil dan il-klijent. Dawn il-pagamenti pendenti jikkostitwixxu “krediti illimitati” li huma benefiċċji għall-klijenti. Mhumiex permessi billi l-konformità mal-MIP ma tistax tiġi verifikata għal dawn it-tranżazzjonijiet kif stabbilit fil-premessa 26. BLD Solar ħarġet għadd kbir ta' noti ta' debitu jumejn qabel iż-żjara ta' verifika, u allegatament talbet għall-pagamenti pendenti. L-ebda nota ta' debitu ma kienet iddaħħlet fil-kontijiet. Barra minn hekk, BLD Solar naqset milli tikkonsulta lill-Kummissjoni fuq din il-kwistjoni għall-kuntrarju tal-obbligi stabbiliti fil-premessa 31.

               (38)

               BLD Solar ħallset ammont sostanzjali lil wieħed mill-erba' klijenti msemmija fil-premessa 37. Dan il-benefiċċju jikkostitwixxi arranġament kumpensatorju. Barra minn hekk, il-pagament ma ġiex rappurtat. Il-Kummissjoni analizzat l-implikazzjonijiet ta' dan il-benefiċċju u kkonkludiet li BLD Solar kisret l-obbligu tagħha li ma tidħolx f'arranġamenti kumpensatorji, kif imsemmi fil-premessa 27. Barra minn hekk, billi ma rrappurtatx dan il-benefiċċju, BLD kisret l-obbligi ta' rappurtar imsemmija fil-premessa 29.

               (39)

               Skont l-informazzjoni disponibbli pubblikament, BLD Solar kellha uffiċċju fl-Unjoni bl-istess indirizz bħal wieħed mill-klijenti tagħha msemmi fil-premessa 37. BLD Solar iddikjarat li din hija kooperazzjoni kummerċjali li ma seħħitx. Klijent ieħor mill-erba' msemmija fil-premessa 37 ippubblika sit web li huwa kważi identiku għas-sit ta' BLD Solar, inkluż l-istess żbalji lingwistiċi.

               (40)

               Il-Kummissjoni sabet ukoll li BLD tat kont tal-bejgħ lil żewġ importaturi taħt kont tal-klijenti konġunt. Madankollu, fir-rapporti trimestrali tagħha tal-Kummissjoni, BLD iddikjarat dawn il-klijenti bħala entitajiet differenti, u għaldaqstant qajmet dubju fuq il-korrettezza tar-rapporti, kif imsemmi fil-premessa 29. Barra minn hekk, BLD tat spjegazzjonijiet kontradittorji rigward ir-relazzjonijiet kummerċjali ma' wieħed mill-klijenti li huwa relatat ma' produttur esportatur Ċiniż li mhuwiex soġġett għall-impenn.

               (41)

               Il-Kummissjoni analizzat is-sejbiet stabbiliti fil-premessi minn 39 sa 40 u kkonkludiet li dawn għamlu ħsara lir-relazzjoni ta' fiduċja stabbilita mal-Kummissjoni.

               (42)

               Barra minn hekk, il-Kummissjoni kkonkludiet li s-sejbiet stabbiliti fil-premessi 37 u (38), BLD Solar kisret it-termini tal-impenn, kif deskritt fil-premessi 26, 27, 29 u 31.

         (b)   Topray Solar

               (43)

               Apparti l-moduli, Topray Solar biegħet kwantitajiet kbar ta' hekk imsejħa prodotti għall-konsumatur bħal funtani solari u ċarġers solari forma ta' valiġġetta (briefcase chargers). Dawn il-prodotti mhumiex koperti mill-impenn. Ma jenħtieġ li toħroġ l-ebda fattura għal dawn il-prodotti. Madankollu, Topray Solar unilateralment iddefiniet dawn il-prodotti bħala prodott kopert mill-impenn u ħarġet fatturi tal-impenn għall-istess klijenti li kienu jinkludu: Kemm prodotti koperti kif ukoll prodotti mhux koperti mill-impenn. Barra minn hekk, il-valur tal-prodott mhux kopert mill-impenn kien jaqbeż il-limitu parallel tal-bejgħ għall-istess klijenti. Barra minn hekk, Topray Solar ma kkonsultatx lill-Kummissjoni għall-kuntrarju tal-obbligi stabbiliti fil-premessa 31.

               (44)

               Apparti l-bejgħ imsemmi fil-premessa 43, Topray Solar biegħet prodotti addizzjonali mhux koperti mill-impenn (pereżempju kontrolluri taċ-ċarġ solari) lill-istess klijenti mingħajr ma rrappurtat dan il-bejgħ lill-Kummissjoni. Dan il-bejgħ kompla jżid l-eċċess tal-limitu parallel tal-bejgħ imsemmi fil-premessa 43 u jikkostitwixxi ksur tal-obbligi ta' rappurtar imsemmija fil-premessa 29.

               (45)

               Il-Kummissjoni analizzat l-implikazzjonijiet ta' din ix-xejra ta' kummerċ u kkonkludiet li hemm riskju għoli ta' kumpens trażversali tal-MIP, jiġifieri jekk il-prodotti koperti u l-prodotti mhux koperti jinbiegħu lill-istess klijenti f'eċċess għal-limitu parallel tal-bejgħ. Il-Kummissjoni kkonkludiet li x-xejra tal-kummerċ identifikata tagħmel il-monitoraġġ tal-impenn ta' Topray Solar imprattikabbli.

               (46)

               Topray Solar biegħet ukoll kwantitajiet sinifikanti ta' prodotti mhux koperti mill-impenn (pereżempju kontrolluri taċ-ċarġ solari) lill-importatur relatat tagħha fl-Unjoni. Topray Solar ma setgħetx turi li dawn il-prodotti kienu ultimament mhux mibjugħa lil klijent li xtara moduli b'mod parallel. Il-Kummissjoni analizzat l-implikazzjoni ta' din ix-xejra ta' kummerċ u kkonkludiet li jeżisti riskju għoli ta' kumpens trażversali sa fejn l-importatur relatat ta' Topray Solar jista' jbigħ prodotti mhux koperti mill-impenn lill-istess klijenti li jixtru moduli b'mod parallel mingħand Topray Solar. Din ix-xejra kummerċjali tagħmel il-monitoraġġ tal-impenn ta' Topray Solar imprattikabbli. Topray Solar naqset ukoll milli tirrapporta dawn it-tranżazzjonijiet lill-Kummissjoni, u b'hekk kisret l-obbligi kif deskritti fil-premessa 29.

               (47)

               Il-Kummissjoni sabet ukoll li Topray Solar tat kont tal-bejgħ lil żewġ importaturi taħt kont tal-klijenti konġunt. Madankollu, fir-rapporti trimestrali tagħha tal-Kummissjoni, Topray Solar iddikjarat dawn il-klijenti bħala entitajiet differenti, u għaldaqstant qajmet dubju dwar il-korrettezza tar-rapporti, kif imsemmi fil-premessa 29.

               (48)

               Topray Solar naqset ukoll milli tinnotifika lil-Kummissjoni dwar l-akkwist ta' żewġ kumpaniji relatati fl-Unjoni, bi ksur tar-rekwiżit stabbilit fil-premessa 33 hawn fuq. Barra minn hekk, tranżazzjoni tal-bejgħ minuri lil waħda minn dawn il-kumpaniji kienet irrappurtata bħala bejgħ lil importatur mhux relatat, bi ksur tal-obbligi msemmija fil-premessa 29.

         E.   VALUTAZZJONI TAL-PRATTIKABBILTÀ TAL-IMPENN ĠENERALI

               (49)

               L-impenn jistipula li ksur minn produttur esportatur individwali ma jwassalx awtomatikament għal irtirar tal-aċċettazzjoni tal-impenn għall-produtturi esportaturi kollha. F'dan il-każ, il-Kummissjoni hija mitluba li tivvaluta l-impatt ta' dak il-ksur partikolari fuq il-prattikabbiltà tal-impenn bl-effett għall-produtturi esportaturi kollha u s-CCCME.

               (50)

               Għalhekk il-Kummissjoni vvalutat l-impatt tal-ksur minn BLD Solar u Topray Solar dwar il-prattikabbiltà tal-impenn bl-effett għall-produtturi esportaturi kollha u s-CCCME.

               (51)

               Ir-responsabbiltà għall-ksur hija biss tal-produtturi esportaturi inkwistjoni; il-monitoraġġ ma żvela l-ebda ksur sistematiku minn għadd kbir ta' produtturi esportaturi jew mis-CCCME.

               (52)

               Għaldaqstant, il-Kummissjoni kkonkludiet li l-funzjonament ġenerali tal-impenn mhuwiex affettwat u li ma hemm l-ebda raġuni għall-irtirar tal-aċċettazzjoni tal-impenn għall-produtturi esportaturi kollha u s-CCCME.

         F.   SOTTOMISSJONIJIET BIL-MIKTUB U SEDUTI TA' SMIGĦ

               (53)

               Il-partijiet interessati ngħataw l-opportunità li jinstemgħu u li jippreżentaw kummenti skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku. Il-Kummissjoni rċeviet kummenti mingħand assoċjazzjoni li tirrappreżenta lill-produtturi tal-Unjoni ta' moduli u ċelloli solari

               (54)

               L-assoċjazzjoni talbet lill-Kummissjoni sabiex tirtira l-aċċettazzjoni tal-impriża għaż-żewġ produtturi esportaturi b'effett retroattiv billi qieset li dan il-ksur għamel ħsara serja u ripetuta lill-industria tal-Unjoni u ħoloq distorsjoni fis-suq tal-Unjoni.

               (55)

               Il-Kummissjoni eżaminat jekk hemmx raġunijiet biex jiġu invalidati fatturi tal-impenn individwali maħruġa miż-żewġ produtturi esportaturi skont l-Artikolu 3(2)(b) tar-Regolament ta' Implimentazzjoni (UE) Nru 1238/2013 l-Artikolu 2(2)(b) tar-Regolament ta' Implimentazzjoni (UE) Nru 1239/2013.

               (56)

               Rigward BLD Solar, il-Kummissjoni ma setgħetx tistabbilixxi li kien hemm rabta diretta bejn il-prattiki kummerċjali deskritti fil-premessi 36 sa 41 u fatturi tal-impenn individwali. Għaldaqstant, hija tqis li mhuwiex xieraq li jiġu invalidati l-ebda fatturi tal-impenn.

               (57)

               Rigward Topray Solar, il-Kummissjoni tqis il-każijiet fejn il-prodotti koperti mill-impriża inbiegħu flimkien mal-prodotti mhux koperti mill-impriża lill-istess klijent u fejn il-fatturi tal-impenn nħarġu għall-bejgħ ta' prodotti mhux koperti mill-impriża. Il-Kummissjonin tqis li Topray Solar, billi ħarġet fatturi tal-impenn f'dawn il-każijiet, kienet f'pożizzjoni li taħbi l-eċċess tal-limitu tal-bejgħ parallel. Għaldaqstant, il-Kummissjoni kkonkludiet li hemm rabta diretta bejn il-prattika kummerċjali li tikkostitwixxi ksur tal-impriża u l-kwistjoni ta' dawn il-fatturi tal-impenn individwali.

         G.   INVALIDAZZJONI TAL-FATTURI TAL-IMPENN

               (58)

               It-tranżazzjonijiet ta' bejgħ imsemmija fil-premessa 57 minn Topray Solar huma marbuta mal-fatturi tal-impenn segwenti:

                           Numru tal-fattura kummerċjali li takkumpanja l-oġġetti soġġetti għal impenn

                           Data

                           XD2013092301

                           23.9.2013

                           XD2015042401

                           24.4.2015

                           XD2016041802

                           18.4.2016

                           XD2014060401

                           4.6.2014

                           XD2014061102

                           11.6.2014

                           XD2014061104

                           11.6.2014

                           XD2014071001

                           10.7.2014

                           XD2014071801

                           18.7.2014

                           XD2014072301

                           23.7.2014

                           XD2014080201

                           2.8.2014

                           XD2014091201

                           12.9.2014

                           XD2014120501

                           5.12.2014

                           XD2014121902

                           19.12.2014

                           XD2014122602

                           26.12.2014

                           XD2015021001

                           10.2.2015

                           XD2015021501

                           15.2.2015

                           XD2015032601

                           26.3.2015

                           XD2015041201

                           12.4.2015

                           XD2015052001

                           20.5.2015

                           XD2015052002

                           20.5.2015

                           XD2015060401

                           4.6.2015

                           XD2015060402

                           4.6.2015

                           XD2015062701

                           27.6.2015

                           XD2015062701-R

                           5.7.2016

                           XD2015071001

                           10.7.2015

                           XD2015071001-R

                           5.7.2016

                           XD2015072803

                           28.7.2015

                           XD2015072804

                           28.7.2015

                           XD2015081401

                           14.8.2015

                           XD2015081401-R

                           5.7.2016

                           XD2015092401

                           24.9.2015

                           XD2015093003

                           30.9.2015

                           XD2015120801

                           8.12.2015

                           XD2015122101

                           21.12.2015

                           XD2015122401

                           24.12.2015

                           XD2016010701

                           7.1.2016

                           XD2016011101

                           11.1.2016

                           XD2016032001

                           20.3.2016

                           XD2016032801

                           28.3.2016

                           XD2016041501

                           15.4.2016

                           XD2016041801

                           18.4.2016

                           XD2016052701

                           27.5.2016

                           XD2016061702

                           17.6.2016

                           XD2016062401

                           24.6.2016

                           XD2016071201

                           12.7.2016

                           XD2014021901

                           19.2.2014

                           XD2016011001

                           10.1.2016

                           XD2016011002

                           10.1.2016

                           XD2016051502

                           15.5.2016

                           XD2015091801

                           18.9.2015

                           XD2014111401

                           14.11.2014

                           XD2014032801

                           28.3.2014

                           XD2014050901

                           09.5.2014

                           XD2014080601

                           06.8.2014

                           XD2014082801

                           28.8.2014

                           XD2014091901

                           19.9.2014

                           XD2014121901

                           19.12.2014

                           XD2015020602

                           6.2.2015

                           XD2015032001

                           20.3.2015

                           XD2015052201

                           22.5.2015

                           XD2015062702

                           27.6.2015

                           XD2015091803

                           18.9.2015

                           XD2015101601

                           16.10.2015

                           XD2015112602

                           26.11.2015

                           XD2015123102

                           31.12.2015

                           XD2016042002

                           20.4.2016

                           XD2016052002

                           20.5.2016

                           XD2016071801

                           18.7.2016

                           XD2016072702

                           27.7.2016

                           XD2016092601

                           26.9.2016

                           XD2015021002

                           10.2.2015

                           XD2015021502

                           15.2.2015

                           XD2015032602

                           26.3.2015

                           XD2015112601

                           26.11.2015

                           XD2016020301

                           3.2.2016

                           XD2016042701

                           27.4.2016

                           XD2016061701

                           17.6.2016

                           XD2016062801

                           28.6.2016

                           XD2016070101

                           1.7.2016

                           XD2015051302

                           13.5.2015

                           XD2016090501

                           5.9.2016

                           XD2016072701

                           27.7.2016

               (59)

               Il-Kummissjoni ddivulgat ir-raġunijiet għall-invalidazzjoni u l-lista ta' fatturi lil Topray Solar u lill-importaturi kkonċernati kif irrappurtat minn Topray Solar fir-rapporti perjodiċi tagħha. Il-Kummissjoni ggarantiet ċerti estensjonijiet kemm lil Topray Solar kif ukoll lil diversi importaturi biex jippreżentaw il-kummenti tagħhom b'ġustifikazzjoni rraġunata.

               (60)

               Topray Solar għamlet dikjarazzjonijiet ġenerali li bi żball irrappurtat il-prodotti solari mhux koperti mill-impenn u li dan l-iżball mhuwiex biżżejjed biex jiskatta l-invalidazzjoni tal-fatturi tal-impenn. Iddikjarat ukoll li ma għandha l-ebda intenzjoni li tikser l-impenn. Topray Solar iddikjarat ukoll li kien hemm ftehim ħażin dwar il-prodotti solari mhux koperti mill-impenn.

               (61)

               Kif imsemmi fil-premessi 29 u 31, l-esportatur huwa obbligat li joħroġ fatturi tal-impenn skont id-dispożizzjonijiet tal-impenn. Kull diffikultà jew dubju rigward l-implimentazzjoni jridu jiġu kkonsultati mal-Kummissjoni. F'dan ir-rigward, il-Kummissjoni rreferiet għall-gwida komprensiva li nħarġet fir-rigward tat-terminu “prodott kopert”. Barra minn hekk, il-Kummissjoni għamlet diversi seminars, fost affarijiet oħra, rigward din il-kwistjoni. Fl-aħħar nett, il-valutazzjoni dwar jekk għandhiex tiġi invalidata fattura tal-impenn hija bbażata biss fuq evidenza fattwali.

               (62)

               Għaldaqstant, l-argumenti msemmija fil-premessa 60 huma rrifjutati.

               (63)

               Topray Solar ikkontestat ukoll l-invalidazzjoni tal-fatturi. Hia ddikjarat li l-Artikolu 8 u 10(5) tar-Regolament antidumping bażiku u l-Artikolu 13 u 16(5) tar-Regolament antisussidji bażiku ma jagħtux is-setgħa li jinvalidaw il-fatturi tal-impenn. Hija ddikjarat li l-Kummissjoni ma tistax timponi dazji/tordna lid-dwana biex timponi dazji fuq importazzjonijiet rilaxxati għal ċirkolazzjoni libera qabel id-data tal-irtirar tal-aċċettazzjoni tal-impenn jekk l-importazzjonijiet ma jkunux ġew irreġistrati. Id-dikjarazzjoni hija bbażata fuq ftehim li l-Kummissjoni tista' tiddeċiedi li timponi dazji provviżorji qabel l-irtirar tal-aċċettazzjoni tal-impenn. Skont l-Artikolu 8(10) tar-Regolament antidumping bażiku u l-Artikolu 13(10) tar-Regolament antisussidji bażiku, jista' jiġi impost dazju provviżorju f'każ li l-investigazzjoni li tkun wasslet għall-impenn ma tkunx ġiet kompluta. Dan mhuwiex il-każ fil-każ inkwistjoni fejn l-investigazzjonijiet ġew kompluti bl-impożizzjoni ta' dazji antidumping u kumpensatorji definittivi. Barra minn hekk, is-setgħa li jiġu invalidati fatturi tal-impenn ġejja direttament mill-Artikolu 3(2)(b) tar-Regolament ta' Implimentazzjoni (UE) Nru 1238/2013 u l-Artikolu 2(2)(b) tar-Regolament ta' Implimentazzjoni (UE) Nru 1239/2013. Konsegwentement, skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku, f'każ ta' ksur jew irtirar tal-aċċettazzjoni tal-impenn mill-Kummissjoni, id-dazji definittivi għandhom japplikaw awtomatikament. Għaldaqstant, id-dikjarazzjoni hija rrifjutata.

               (64)

               Barra minn hekk, sitt importaturi ppreżentaw kummenti rigward l-invalidazzjoni tal-fatturi tal-impenn.

               (65)

               Żewġ importaturi ddikjaraw li nnegozjaw bona fide ma' Topray Solar u ma setgħux ikunu f'pożizzjoni li jkunu jafu li Topray Solar ma rrispettatx l-impenn. L-ewwel importatur iddikjara wkoll li l-prodotti mhux koperti ammontaw għal parti żgħira meta mqabbel mal-moduli solari li xtara minn Topray Solar. Barra minn hekk, l-ewwel importatur iddikjara li l-invalidazzjoni tal-fatturi tkun devastanti u li tkun responsabbli għal ċirkustanzi lil hinn mill-kontroll tiegħu. It-tieni importatur iddikjara li kellu operazzjoni kummerċjali waħda biss ma' Topray Solar f'Awwissu 2013 u li ma kienx jaf bl-aċċettazzjoni tal-impenn dak iż-żmien.

               (66)

               Il-Kummissjoni tfakkar li jenħtieġ li l-importaturi jkunu konxji li jista' jiġġarrab dejn doganali bħala riskju normali tan-negozju, fil-ħin tal-aċċettazzjoni tad-dikjarazzjoni għar-rilaxx f'ċirkolazzjoni libera kif deskritt fil-premessi 11 u 12 anke jekk il-Kummissjoni taċċetta impenn offrut mill-manifattur li jkunu qed jixtru, direttament jew indirettament, mingħandu kif stipulat fid-Deċiżjoni 2013/423/UE li taċċetta l-impenn u kkonfermat bid-Deċiżjoni ta' Implimentazzjoni 2013/707/UE. Il-Kummissjoni tinnota wkoll li l-prodott mhux kopert mixtri mill-ewwel importatur ma rrappreżentax parti żgħira: kienet taqbeż sew il-limitu parallel tal-bejgħ. Barra minn hekk, il-Kummissjoni tenfasizza li d-Deċiżjoni 2013/423/UE ġiet ippubblikata qabel il-konklużjoni tat-tranżazzjoni tal-bejgħ iddikjarata mit-tieni importatur. Il-Kummissjoni tinnota wkoll li ħadd mill-importaturi ma kkontesta li l-fatturi tal-impenn inħarġu minn prodotti mhux koperti mill-impenn. Għaldaqstant, l-argumenti taż-żewġ importaturi ġew rifjutati.

               (67)

               It-tielet importatur ippreżenta biss id-dokumentazzjoni rispettiva relatata mal-fattura tal-impenn li l-Kummissjoni tipproponi biex tinvalida. L-istess bħaż-żewġ importaturi msemmija fil-premessi 65 u 66, dan l-importatur ma kkontestax li l-fattura tal-impenn inħarġet għal prodott mhux kopert mill-impenn. Għaldaqstant, il-Kummissjoni tikkonferma s-sejba inizjali tagħha li l-fattura tal-impenn trid tiġi invalidata.

               (68)

               It-raba' importatur iddikjara li ma jistax jinżamm responsabbli għall-ksur ta' Topray Solar u l-fattura tal-impenn inħarġet għall-pannelli solari, li huma prodott kopert mill-impenn. Barra minn hekk, dan l-importatur ippreżenta kummenti ġenerali li jikkonċernaw in-nuqqas ta' limitu ta' żmien raġonevoli għall-preżentazzjoni. Il-ħames importatur iddikjara li l-prezz tal-moduli solari mixtrija minn Topray Solar kienu ogħla sew mill-MIP allegat u li importaw inqas jew l-istess kwantità ta' prodotti oħrajn (kontrolluri) għajr il-pannelli solari.

               (69)

               Il-Kummisjoni l-ewwel tfakkar li l-“prodott kopert” mill-impenn huwa biss il-pannelli solari li huma espliċitament imsemmija fil-premessa 6. L-MIP mhuwiex applikabbli għal prodotti mhux koperti mill-impenn, b'mod partikulari għal panelli solari li jaqgħu barra mill-kamp ta' applikazzjoni definit fil-premessa 6. Ma jagħmilx sens li jitqabbel il-prezz tal-bejgħ tal-prodott mhux kopert mill-impenn mal-MIP allegat. Dawn il-prodotti ma kinux soġġetti għall-investigazzjoni; għaldaqstant il-prezz tagħhom ma jistax jiġi verifikat u mqabbel mal-MIP allegat. Topray Solar ma kellha toħroġ l-ebda fattura tal-impenn għal prodotti mhux koperti mill-impenn. Bil-ħruġ ta' dawn il-fatturi tal-impenn li kisru l-impenn, Topray Solar kienet f'pożizzjoni li tgħatti l-eċċess tal-limitu parallel tal-bejgħ. Il-bejgħ tal-kontrolluri msemmija mill-ħames importatur jikkostitwixxi livell addizzjonali għall-ksur diġà eżistenti tal-limitu parallel tal-bejgħ kif imsemmi fil-premessa 44. Fir-rigward tal-limitu ta' żmien raġonevoli biex jibagħtu l-kummenti, il-Kummissjoni tfakkar li, minkejja l-estensjoni mogħtija lir-raba' importatur, hija naqset milli tippreżenta aktar kummenti dwar is-sustanza tad-divulgazzjoni. Għaldaqstant il-Kummissjoni tirrifjuta dawn l-argumenti.

               (70)

               Is-sitt importatur iddikjara li l-prodotti l-oħra li ħarġu fatturi tal-impenn għalihom kienu pannelli solari mixtrija għal skopijiet dimostrattivi.

               (71)

               Il-Kummissjoni tinnota li fil-fatt parti mill-fattura tal-impenn setgħet titqies bħala kampjun u l-importatur seta' segwa l-proċedura doganali rispettiva għall-kampjuni biex jirrilaxxahom f'ċirkolazzjoni libera fl-Unjoni. Madankollu, dan ma kienx il-każ u l-importatur ma kkontestax li Topray Solar ħarġet fatturi tal-impenn għal prodott mhux kopert mill-impenn. Għaldaqstant, dan l-argument ġie rifjutat.

               (72)

               Għaldaqtstant, f'konformità mal-Artikolu 3(2)(b) tar-Regolament ta' Implimentazzjoni (UE) Nru 1238/2013 u l-Artikolu 2(2)(b) tar-Regolament ta' Implimentazzjoni (UE) Nru 1239/2013, dawn il-fatturi huma ddikjarati invalidi. Id-dejn doganali mġarrab fiż-żmien tal-aċċettazzjoni tad-dikjarazzjoni għar-rilaxx f'ċirkolazzjoni libera għandu jiġi rkuprat mill-awtoritajiet doganali nazzjonali skont l-Artikolu 105(3)-(6) tar-Regolament (UE) Nru 952/2013 tal-Parlament Ewropew u tal-Kunsill (30) meta jidħol fis-seħħ l-irtirar tal-impenn fir-rigward tal-produttur esportatur. L-awtoritajiet doganali nazzjonali responsabbli għall-ġbir tad-dazji se jiġu infurmati kif xieraq.

               (73)

               F'dan il-kuntest, il-Kummissjoni tfakkar li skont l-Artikolu 3(1)(b) moqri flimkien mal-Anness III, Nru 7 tar-Regolament ta' Implimentazzjoni (UE) Nru 1238/2013 u skont l-Artikolu 2(1)(b) moqri flimkien mal-Anness 2, Nru 7 tar-Regolament ta' Implimentazzjoni (UE) Nru 1239/2013, l-importazzjonijiet huma eżenti mid-dazji biss jekk il-fattura tindika l-prezz u tnaqqis possibbli għall-prodott kopert. Meta ma jinżammux dawn il-kundizzjonijiet, id-dazji huma dovuti, anki meta l-fattura kummerċjali li takkumpanja l-prodotti ma tkunx ġiet invalidata mill-Kummissjoni.

         H.   IRTIRAR TAL-AĊĊETTAZZJONI TAL-IMPENN U IMPOŻIZZJONIJIET TA' DAZJI DEFINITTIVI

               (74)

               Għalhekk, skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku, kif ukoll skont it-termini tal-impenn, il-Kummissjoni kkonkludiet li jenħtieġ li l-aċċettazzjoni tal-impenn għal BLD Solar u Topray Solar tiġi rtirata.

               (75)

               Għaldaqstant, skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku, id-dazju antidumping definittiv impost mill-Artikolu 1 tar-Regolament ta' Implimentazzjoni (UE) Nru 1238/2013 u d-dazju kumpensatorju definittiv impost mill-Artikolu 1 tar-Regolament ta' Implimentazzjoni (UE) Nru 1239/2013 japplikaw awtomatikament għall-importazzjonijiet tal-prodott ikkonċernat li joriġinaw jew jiġu kkunsinjati mir-RPĊ u li huma magħmula minn Topray Solar u BLD Solar mill-ġurnata tad-dħul fis-seħħ ta' dan ir-Regolament.

               (76)

               Il-Kummissjoni tfakkar ukoll li meta l-awtoritajiet doganali tal-Istati Membri jkollhom indikazzjonijiet li l-prezz ippreżentat f'fattura tal-impenn ma jkunx jikkorrispondi mal-prezz li fil-fatt tħallas, jenħtieġ li huma jinvestigaw jekk kienx hemm ksur tar-rekwiżit li jiġi inkluż kwalunkwe tnaqqis fl-irċevuti tal-impenn jew jekk il-prezz minimu tal-importazzjoni (MIP) ma jkunx ġie rispettat. Jekk l-awtoritajiet doganali tal-Istati Membri jikkonkludu li kien hemm ksur bħal dan jew jekk l-MIP ma ġiex rispettat, jenħtieġ li jiġbru d-dazji bħala konsegwenza ta' dan. Fuq il-bażi tal-Artikolu 4(3) tat-Trattat, sabiex jiġi ffaċilitat ix-xogħol tal-awtoritajiet doganali tal-Istati Membri, jenħtieġ li f'sitwazzjonijiet bħal dawn il-Kummissjoni taqsam it-test kunfidenzjali u informazzjoni oħra dwar l-impenn għall-iskop uniku ta' proċedimenti nazzjonali.

               (77)

               Għal skopijiet ta' informazzjoni, it-tabella fl-Anness II ta' dan ir-Regolament telenka lill-produtturi esportaturi li għalihom l-aċċettazzjoni tal-impenn mid-Deċiżjoni ta' Implimentazzjoni 2013/707/UE mhijiex affettwata,

         ADOTTAT DAN IR-REGOLAMENT:
   Artikolu 1
   L-aċċettazzjoni tal-impenn fir-rigward tal-kumpaniji li ġejjin hija b'dan irtirata:

               Isem il-kumpanija

               Kodiċi addizzjonali TARIC

               Shenzhen Topray Solar Co. Ltd, Shanxi Topray Solar Co. Ltd, Leshan Topray Cell Co. Ltd, flimkien mal-kumpanija relatata tagħhom fl-Unjoni

               B880

               Yuhuan BLD Solar Technology Co. Ltd, Zhejiang BLD Solar Technology Co. Ltd

               B899

         Artikolu 2
   1.   Il-fatturi tal-impenn elenkati fl-Anness I ta' dan ir-Regolament jiġu ddikjarati invalidi.
   2.   Id-dazji antidumping u kumpensatorji dovuti fil-ħin tal-aċċettazzjoni tad-dikjarazzjoni għar-rilaxx f'ċirkolazzjoni libera skont l-Artikolu 3(2)(b) tar-Regolament ta' Implimentazzjoni (UE) Nru 1238/2013 u l-Artikolu 2(2)(b) tar-Regolament ta' Implimentazzjoni (UE) Nru 1239/2013.
   Artikolu 3
   1.   Meta l-awtoritajiet doganali jkollhom indikazzjonijiet li l-prezz ippreżentat fuq fattura tal-impenn skont l-Artikolu 3(1)(b) tar-Regolament ta' Implimentazzjoni (UE) Nru 1238/2013 u l-Artikolu 2(1)(b) tar-Regolament ta' Implimentazzjoni (UE) Nru 1239/2013, maħruġa minn waħda mill-kumpaniji li l-impenn ġie inizjalment aċċettat minnha permezz tad-Deċiżjoni ta' Implimentazzjoni 2013/707/UE, ma jkunx jikkorrispondi mal-prezz imħallas u li għalhekk il-kumpaniji setgħu kisru l-impenn, l-awtoritajiet doganali jistgħu, jekk ikun meħtieġ għall-fini tat-twettiq ta' proċedimenti nazzjonali, jitolbu lill-Kummissjoni tiżvelalhom kopja tal-impenn u informazzjoni oħra sabiex jivverifikaw il-prezz ta' importazzjoni minimu (“MIP”) applikabbli fil-jum meta nħarġet il-fattura tal-impenn.
   2.   Meta din il-verifika tiżvela li l-prezz imħallas huwa anqas mill-MIP, id-dazji dovuti bħala konsegwenza skont l-Artikolu 8(9) tar-Regolament (UE) 2016/1036 u l-Artikolu 13(9) tar-Regolament (UE) 2016/1037, għandhom jinġabru.
   Meta din il-verifika tiżvela li skontijiet u tnaqqis ma ġewx inklużi fil-fattura kummerċjali, id-dazji dovuti bħala konsegwenza skont l-Artikolu 3(2)(a) tar-Regolament ta' Implimentazzjoni (UE) Nru 1238/2013 u l-Artikolu 2(2)(a) tar-Regolament ta' Implimentazzjoni (UE) Nru 1239/2013 għandhom jinġabru.
   3.   L-informazzjoni skont il-paragrafu 1 tista' tintuża biss għall-fini ta' infurzar ta' dazji dovuti skont l-Artikolu 3(2)(a) tar-Regolament ta' Implimentazzjoni (UE) Nru 1238/2013 u l-Artikolu 2(2)(a) tar-Regolament ta' Implimentazzjoni (UE) Nru 1239/2013. F'dan il-kuntest, l-awtoritajiet doganali tal-Istati Membri jistgħu jipprovdu lid-debitur ta' dawn id-dazji b'din l-informazzjoni għall-iskop uniku tas-salvagwardja tad-drittijiet ta' difiża tagħhom. Din l-informazzjoni taħt l-ebda ċirkostanza ma għandha tiġi żvelata lil partijiet terzi.
   Artikolu 4
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, l-1 ta' Awwissu 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 30.6.2016, p. 21.

      (2)  ĠU L 176, 30.6.2016, p. 55.

      (3)  ĠU L 325, 5.12.2013, p. 1.

      (4)  ĠU L 325, 5.12.2013, p. 66.

      (5)  ĠU L 152, 5.6.2013, p. 5.

      (6)  ĠU L 209, 3.8.2013, p. 26.

      (7)  ĠU L 209, 3.8.2013, p. 1.

      (8)  ĠU L 325, 5.12.2013, p. 214.

      (9)  ĠU L 270, 11.9.2014, p. 6.

      (10)  ĠU L 139, 5.6.2015, p. 30.

      (11)  ĠU L 218, 19.8.2015, p. 1.

      (12)  ĠU L 295, 12.11.2015, p. 23.

      (13)  ĠU C 405, 5.12.2015, p. 8.

      (14)  ĠU C 405, 5.12.2015, p. 20.

      (15)  ĠU C 405, 5.12.2015, p. 33.

      (16)  ĠU L 23, 29.1.2016, p. 47.

      (17)  ĠU L 37, 12.2.2016, p. 76.

      (18)  ĠU L 37, 12.2.2016, p. 56.

      (19)  ĠU L 170, 29.6.2016, p. 5.

      (20)  ĠU L 222, 17.8.2016, p. 10.

      (21)  ĠU L 228, 23.8.2016, p. 16.

      (22)  ĠU L 308, 16.11. 2016, p. 8.

      (23)  ĠU L 333, 8.12.2016, p. 4.

      (24)  ĠU L 56, 3.3.2017, p. 1.

      (25)  ĠU L 56, 3.3. 2017, p. 131.

      (26)  ĠU C 67, 3.3.2017, p. 16.

      (27)  ĠU L 71, 16.3.2017, p. 5.

      (28)  ĠU L 86, 31.3.2017, p. 14.

      (29)  ĠU L 142, 2.6. 2017, p.43.

      (30)  ĠU L 269, 10.10.2013, p. 1.

      ANNESS I
      Lista ta' fatturi tal-impenn maħruġa minn Shenzhen Topray Solar Co. Ltd, Shanxi Topray Solar Co. Ltd or Leshan Topray Cell Co. Ltd, li huma ddikjarati invalidi:

                  Numru ta' fatturi kummerċjali li jakkumpanjaw oġġetti soġġetti għal impriża

                  Data

                  XD2013092301

                  23.9.2013

                  XD2015042401

                  24.4.2015

                  XD2016041802

                  18.4.2016

                  XD2014060401

                  4.6.2014

                  XD2014061102

                  11.6.2014

                  XD2014061104

                  11.6.2014

                  XD2014071001

                  10.7.2014

                  XD2014071801

                  18.7.2014

                  XD2014072301

                  23.7.2014

                  XD2014080201

                  2.8.2014

                  XD2014091201

                  12.9.2014

                  XD2014120501

                  5.12.2014

                  XD2014121902

                  19.12.2014

                  XD2014122602

                  26.12.2014

                  XD2015021001

                  10.2.2015

                  XD2015021501

                  15.2.2015

                  XD2015032601

                  26.3.2015

                  XD2015041201

                  12.4.2015

                  XD2015052001

                  20.5.2015

                  XD2015052002

                  20.5.2015

                  XD2015060401

                  4.6.2015

                  XD2015060402

                  4.6.2015

                  XD2015062701

                  27.6.2015

                  XD2015062701-R

                  5.7.2016

                  XD2015071001

                  10.7.2015

                  XD2015071001-R

                  5.7.2016

                  XD2015072803

                  28.7.2015

                  XD2015072804

                  28.7.2015

                  XD2015081401

                  14.8.2015

                  XD2015081401-R

                  5.7.2016

                  XD2015092401

                  24.9.2015

                  XD2015093003

                  30.9.2015

                  XD2015120801

                  8.12.2015

                  XD2015122101

                  21.12.2015

                  XD2015122401

                  24.12.2015

                  XD2016010701

                  7.1.2016

                  XD2016011101

                  11.1.2016

                  XD2016032001

                  20.3.2016

                  XD2016032801

                  28.3.2016

                  XD2016041501

                  15.4.2016

                  XD2016041801

                  18.4.2016

                  XD2016052701

                  27.5.2016

                  XD2016061702

                  17.6.2016

                  XD2016062401

                  24.6.2016

                  XD2016071201

                  12.7.2016

                  XD2014021901

                  19.2.2014

                  XD2016011001

                  10.1.2016

                  XD2016011002

                  10.1.2016

                  XD2016051502

                  15.5.2016

                  XD2015091801

                  18.9.2015

                  XD2014111401

                  14.11.2014

                  XD2014032801

                  28.3.2014

                  XD2014050901

                  9.5.2014

                  XD2014080601

                  6.8.2014

                  XD2014082801

                  28.8.2014

                  XD2014091901

                  19.9.2014

                  XD2014121901

                  19.12.2014

                  XD2015020602

                  6.2.2015

                  XD2015032001

                  20.3.2015

                  XD2015052201

                  22.5.2015

                  XD2015062702

                  27.6.2015

                  XD2015091803

                  18.9.2015

                  XD2015101601

                  16.10.2015

                  XD2015112602

                  26.11.2015

                  XD2015123102

                  31.12.2015

                  XD2016042002

                  20.4.2016

                  XD2016052002

                  20.5.2016

                  XD2016071801

                  18.7.2016

                  XD2016072702

                  27.7.2016

                  XD2016092601

                  26.9.2016

                  XD2015021002

                  10.2.2015

                  XD2015021502

                  15.2.2015

                  XD2015032602

                  26.3.2015

                  XD2015112601

                  26.11.2015

                  XD2016020301

                  03.2.2016

                  XD2016042701

                  27.4.2016

                  XD2016061701

                  17.6.2016

                  XD2016062801

                  28.6.2016

                  XD2016070101

                  01.7.2016

                  XD2015051302

                  13.5.2015

                  XD2016090501

                  5.9.2016

                  XD2016072701

                  27.7.2016

      ANNESS II
      Lista ta' kumpaniji:

                  Isem il-kumpanija

                  Kodiċi Adizjonali TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Regolament ta' Implimentazzjoni tal-Kummissjoni (UE) Nru 328/2014 tas- 26 ta' Marzu 2014 li jirreġistra denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Miele Varesino (DPO)]

text:
               1.4.2014

               MT

               Il-Ġurnal Uffiċjali tal-Unjoni Ewropea

               L 98/9

         REGOLAMENT TA' IMPLIMENTAZZJONI TAL-KUMMISSJONI (UE) Nru 328/2014
   tas-26 ta' Marzu 2014
   li jirreġistra denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Miele Varesino (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (UE) Nru 1151/2012, it-talba mill-Italja biex id-denominazzjoni “Miele Varesino” tiddaħħal fir-reġistru, ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Ġaladarba l-Kummissjoni ma rċeviet l-ebda stqarrija ta' oġġezzjoni skont l-Artikolu 51 tar-Regolament (UE) Nru 1151/2012, id-denominazzjoni "Miele Varesino" għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness ta' dan ir-Regolament hija b'dan irreġistrata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Marzu 2014.

            Għall-Kummissjoni

            F'isem il-President,

         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 317, 31.10.2013, p. 13.

      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:
      Klassi 1.4. Prodotti oħra ta' oriġini mill-annimali (bajd, għasel, prodotti tal-ħalib għajr il-butir, eċċ.)
      L-ITALJA
      Miele Varesino (DPO)